cyanic-selkie/wikianc huggingface dataset:
Մոր և մանկան առողջության պահպանման գիտահետազոտական կենտրոն
Պատմություն
1989 թվականին «Մանկաբարձության և գինեկոլոգիայի գիտահետազոտական ինստիտուտը» վերանվանվել է «Մոր և մանկան առողջության պահպանման գիտահետազոտական կենտրոն»։ 1989-1999 թթ. կենտրոնը ղեկավարել է պրոֆեսոր Կառլեն Ակունցը, ում ուշադրության կենտրոնում են եղել պտղի ներարգանդային վարակվածության, բնածին և ժառանգական ախտաբանությունների, էնդոկրին անպտղության մի շարք հարցերը։ 1999 թվականից կենտրոնը ղեկավարում է պրոֆեսոր Գեորգի Օկոևը։ 1999 թվականին ստեղծվել է նորածինների վերակենդանացման և ինտենսիվ թերապիայի ծառայություն՝ երեխաների խնամքի երկրորդ փուլի հետ միասին։ 2002 թվականին ՄՄԱՊԳՀԿ-ի ցիտոգենետիկական (բջջաժառանգաբանական) լաբորատորիան ներդրել է քրոմոսոմային խանգարումների պրե-(նախա) և պոստնատալ (հետծննդյան) ախտորոշման ժամանակակից բարձր արդյունավետ մոլեկուլային ցիտոգենետիկ մեթոդ՝ ֆլյուորեսցենտային in situ հիբրիդացման (FISH) մեթոդը։ Հայաստանի ցիտոգենետիկական հետազոտությունների շնորհիվ իրագործվել է հիվանդայցելուների գենետիկական (ժառանգաբանական) հետազոտության եռափուլ միջազգային ստանդարտը՝ կլինիկական հետազոտություն, հետազոտություններ՝ դասական ցիտոգենետիկական մեթոդներով և մոլեկուլային-ցիտոգենետիկական հետազոտություն։
2003 թվականին առաջին անգամ ՄՄԱՊԳՀԿ-ում արտամարմնային բեղմնավորումից հետո կայացավ հղիություն, որը հաջողությամբ ավարտվեց 2004 թ. փետրվարի 5-ին եռյակների ծնվելով։
Գործունեություն
Ինստիտուտի ստեղծմանը, գիտական ու գործնական աշխատանքների կազմակերպմանը նպաստել են տնօրեններ Գրիգոր Արեշյանը, Պարթև Մարգարյանը և Գրիգորի Օկոևը։ Ինստիտուտը ունի մանկաբարձության բաժին՝ բնականոն մանկաբարձության, վաղաժամ ծննդաբերությունների, հղիության և արտասեռական ախտաբանության, նորածինների բաժանմունքներով, գինեկոլոգիայի բաժին՝ վիրահատական և կոնսերվատիվ բուժման բաժանմունքներով, կանանց կոնսուլտացիա (հետագայում վերանվանվել է գիտա-կոնսուլտացիոն պոլիկլինիկա)՝ ֆիզիոթերապևտիկ բաժանմունքով, ամլության, էնդոկրինոլգիական, ստոմատոլոգիական, թերապևտիկ կաբինետներով։ Կան նաև կլինիկաախտորոշիչ, բջջաբանության, ախտաբանա-մորֆոլոգիայի, շճաբանության, ռեզուս-անհամատեղելիության, բակտերիալոգիայի, կենսաքիմիայի, էնդոկրինոլոգիայի, թունագիտության և էլեկտրոնային միկրոսկոպիայի լաբորատորիաներ, ռենտգենախտորոշման կաբինետ, ախտաբանա-անատոմիական թանգարան, կազմակերպչա-մեթոդական բաժին և այլն։ Ինստիտուտում գործում է գիտական խորհուրդ։ Ինստիտուտի հիմնական խնդիրներն են՝ կնոջ օրգանիզմի առանձնահատուկ ֆունկցիայի ֆիզիոլոգիայի և ախտաբանության յուրահատկությունների, պտղի և նորածնի ֆիզիոլոգիայի և ախտաբանության, մեռելածնության, մայրական ու մանկական մահացության, արտադրական ձեռնարկություններում և գյուղատնտեսության մեջ կնոջ աշխատանքի հիգիենայի և պրոֆեսիոնալ ախտաբանության, առողջության պահպանման հարցերի ուսումնասիրությունը, ծննդօգնության հիմնարկներին և բնակչությանը ցույց տրվող մեթոդական ու բարձրորակ գիտագործնական օգնության կազմակերպումը, երիտասարդ մանկաբարձ-գինեկոլոգների կատարելագործումն ու մասնագիտացումը։ Ինստիտուտը 1939-1973 թվականին հրատարակել է գիտական աշխատություններ ։
Գիտական գործունեություն
Կենտրոնի գիտական գործունեությունը ղեկավարում է Գիտական խորհուրդը՝ տնօրենի գլխավորությամբ։ Գիտական խորհրդին կից գործում են փորձագիտական, նախապաշտպանական հանձնաժողովները, էթիկայի (բարոյագիտական) կոմիտե։
Կենտրոնի գիտական հետազոտությունները՝ ԱՀԿ-ի հետ միջազգային համագործակցության շրջանակներում, անցկացվում են՝ համագործակցելով ինչպես հանրապետության մյուս գիտական, այնպես էլ արտասահմանյան երկրների նմանատիպ մանկաբարձա-գինեկոլոգիական հաստատությունների հետ։ Կենտրոնում ամեն տարի մանկաբարձության և գինեկոլոգիայի հարցերով անցկացվում են գիտաժողովներ, թեմատիկ սեմինարներ։
Գիտական գրադարան
1933 թվականից կենտրոնում գործում է գիտական գրադարան։ Կենտրոնի վարչակազմի և աշխատակազմի ջանքերի շնորհիվ գրադարանը վերածվել է ժամանակակից, (ինտերնետի) համացանցի հասանելիությամբ բժշկական գրադարանի՝ հագեցված ոչ միայն հայերեն, այլև ռուսերեն և օտար լեզուներով գրականությամբ։ Գրադարանի ֆոնդը կազմված է 11.137 միավոր գրքերից, ամսագրերից, հանրագիտարաններից, բառարաններից, մեթոդական հանձնարարականներից, սեղմագրերից (ավտոռեֆերատներից), ատենախոսություններից։ Գրադարանում, շնորհիվ համացանցի, կենտրոնի աշխատակիցները ազատորեն օգտվում են գիտական մյուս գրադարաններից և ավելի քան 1000 օտարալեզու բժշկակենսաբանական ամսագրերից։
Մայրություն արձանաշար
1982 թվականին չորս քանդակից բաղկացած «Մայրություն» արձանաշարը տեղադրվել է Մոր և մանկան առողջության պահպանման գիտահետազոտական կենտրոնի մոտ (քանդակագործ՝ Յուրի Մինասյան)։
Արտաքին հղումներ
Կատեգորիա:Հայաստանի առողջապահություն
Քրիստինա Անապաու
Կենսագրություն
Քրիստինա Անապաուն ծնվել և մեծացել է Հավայի կղզում։ Նրա հայրը՝ Ռիչարդ Սթեֆան Ռոպերը գիտնական է, սկ մայրը՝ Գլորիա Լեա Քայզեր Ռոպերը՝ դերասանուհի ։ Քրիստինան դպրոցից հետո ընդունվել է Հավայական համալսարանը՝ Մանոայում։ Առաջին անգամ նկարահանվել է Փախուստ Ատլանտիսից հեռուստասերիալում, որը նկարահանվել է Օահուում։ Քրիստինա Անապաուն դաշնամուր է նվագում։ Բակալավրի կոչում ստանալուց հետո Քրիստինան ցանկանում էր դառնալ պարուհի և աշխատում էր հինգ տարի։
Քրիստինա Անապաու հանդիսանում է բրիտանական ազնվապետության, այսինքն Բարոն Թեյմենի հետնորդը։
Կարիերա
2010 թ. Քրիստինան հայտնվում է Սև կարապ ֆիլմում, որը Դարրենա Արոնովսկիի հոգեբանական թրիլլերն է մի պարուհու մասին, ով աստիճանաբար խելագարվում էր «Կարապի լիճ» բեմադրության ժամանակ ։ Գլխավոր դերերը ֆիլմում կատարում են Նատալի Փորթմանը, Վենսան Քասելը և Միլա Կուսինը։
2012 թ. Անապաուն ստանում է HBO «Իրական արյուն» հեռուստասերիալում Մաուրելլա փերիի դերը։
2012 թ. Քրիստինան Sighting ֆիլմում կատարում է գլխավոր՝ Թեդի Սարաֆիանի դերը։
Քրիստինան հայտնվել է Stuff ամսագրի շապիկին և ճանաչվել է այդ ամսագրի ամենակրակոտ աղջիկներից մեկը։
Արտաքին հղումներ
Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Թատրոնի դերասանուհիներ Կատեգորիա:Դերասանուհիներ այբբենական կարգով Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի դաշնակահարներ
Չուր Յուգի
Չուր Յուգ (Чур-юги), գետ Ռուսաստանում, հոսում է Կարելական ինքնավար հանրապետությունում։ Թափվում է Չուր լիճ Լազարևսկայա։ Գետի երկարությունը 17 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Սեգեժա գետի ակունքն է մինչև Սեգեժսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Յուշան (լեռ)
Յուշան (չին.՝玉山; բառացիորեն՝ Նեֆրիտի լեռ), Թայվանի ամենաբարձր լեռը՝ ծովի մակարդակից 3,952 մ բարձրությամբ։ Նախկինում լեռը կոչվել է Մորիսոն՝ ի պատիվ 19-րդ դարի միսիոներ Ռոբերտ Մորիսոնի ։ Այսօր լեռը անվանում են Յուշան կամ էլ Նեֆրիտի լեռ։
Ձմռանը Յուշանը ծածկված է լինում ձյան հաստ շերտով, ինչն էլ լեռան գագաթին տալիս է փայլող նեֆրիտի տեսք։ 2009 թվականի հուլիսի 21-ին Յուշանը դարձել է Բնության 7 նոր հրաշալիքներ ընտրվելու 28 հավակնորդներից մեկը։ Յուշանը և նրան շրջապատող լեռները Յուշան լեռաշղթայի մաս են կազմում, որն էլ իր հերթին ընդգրկված է Յուշան ազգային պարկում։ Այն Թայվանի ամենամեծ, բարձրադիր և անհասանելի ազգային պարկն է։ Յուշան ազգային պարկը ներառում է Թայվանի ամենամեծ անապատային գոտին։ Այն հայտնի է նաև իր կուսական անտառներով և կենդանիների բազմազանությամբ, որոնց շարքում կան բազմաթիվ էնդեմիկ տեսակներ։
Յուշան լեռնաշղթայի ամենաբարձր գագաթը՝ Յուշանը, ունի ծովի մակարդակից 3952 մ բարձրություն։ Յուշանը նախկինում եղել է օվկիանոսի հատակում, սակայն հասել է ներկայիս բարձրությանը Եվրասիական և Ֆիլիպինյան սալերի բախման հետևանքով ։
Աշխարհագրական դիրք և երկրաբանական կառուցվածք
Թայվան կղզին գտնվում է երկու տեկտոնական սալերի՝ Եվրասիական և Ֆիլիպինյան սալերի հատման կետում։ Ուշ պալեոզոյան ժամանակաշրջանում (մոտ 250 մլն տարի առաջ), երկրակեղևն այս հատվածում անշարժ էր, բայց գտնվում էր ծովի հատակում և ծածկված էր տիղմով և ավազով։ Երբ տեկտոնական 2 սալերը բախվեցին իրար, երկրակեղևը ծռվեց, կորացավ և փոքր կղզու վրա ստեղծվեցին ծովի մակերևույթից ավելի քան 3000 մ բարձրություն ունեցող 165 լեռներ։
Յուշանը Հյուսիսայի արևադարձի ամենաբարձր կետն է և լայնության միակ կետն է, որտեղ վկայություն կա անթրոպոգենի սառցակալման մասին ։ Մոտ 17 հազար տարի առաջ Թայվանի ամենաբարձր լեռները ծածկված էին հավերժական սառույցով, որը խոնավ կլիմայի պատճառով տարածված էր 2800 մ բարձրությունից վեր, սակայն ներկայումս հյուսիսային արևադարձին ամենամոտ գտնվող գլացիալները գտնվում են Մեքսիկայի Իստակսիվատլ հրաբուխի մոտ։
Արշավներ
Յուշան ազգային պարկը հայտնի է իր գեղեցիկ տեսարաններով, բարձր, մեկը մյուսին ծածկող լեռներով, խորը հովիտներով, ինչպես նաև երկնքից հիանալի տեսարանով։ Հովիտները սովորաբար լցվում են այսպես կոչված ամպերի ծովով ( չին. 雲海, փինյին՝ yúnhǎi) : Պարկի հիմնական գեղեցկությունը իհարկե Յուշան լեռն է։ Այն Թայվանի լեռնագնացների ամենասիրելի լեռներից մեկն է ։
Յուշանը ունի 5 հիմնական գագաթ, որոնցից ամենահայտնին գլխավոր գագաթն է. Հյուսիսային, հարավային, արևելյան և արևմտյան գագաթները շրջապատում են գլխավոր գագաթը։ Արևելյան գագաթը 3869 մ բարձրություն ունի և համարվում է Թայվանի 10 հիմնական գագաթներից մեկը։ Հարավային գագաթը ծածկված է սև թերթաքարով։ Յուշան լեռան հարաբերականորեն հասանալի արևմտյան կողմը ծածկված է խիտ անտառներով։ Հյուսիսային գագաթը ունի 2 կետեր, որոնք նման են ուղտի սապատների։ Հյուսիսային գագաթի վրա է գտնվում նաև Յուշանի օթերևութաբանական կայանը։
Բուսական և կենդանական աշխարհ
Թայվանում, որի միջով անցնում է Հյուսիսային արևադարձը, կլիման արևադարձայինի և միջարևադարձայինի մեջտեղում է։ Միջին ջերմաստիճանը 23.5 °C (74.3 °F) է։ Այստեղ ցածր բարձրություններում մշտադալար լայնատերև անտառներ են։ Բարձրության մեծացման հետ լայնատերև անտառներին աստիճանաբար փոխարինում են տերևաթափվող և փշատերև անտառները։ Ալպյան պայմաններ ունեցող լեռների գագաթներում աճում է մամուռ, լերդամամուռ և երբեմն խոտ ։ Բույսերի վերոնշյալ տեսակները հանդիպում են Յուշանի շրջանում ցածր նախալեռնային շրջաններից մինչև բարձր գագաթները։ Կլիմայական և բուսական այս մեծ զանազանության շնորհիվ Յուշանի շրջակա միջավայրում է գտնվում Թայվանի ամենամեծ և ամենահարուստ կենդանական աշխարհը։ Նախնական ուսումնասիրությունները ցույց են տվել, որ Յուշանի ազգային պարկում կան մոտ 130 տեսակի թռչուններ, 28 տեսակի կաթնասուններ, 12 տեսակի երկկենցաղներ և 186 տեսակի թիթեռներ։ Փաստորեն գիտնականները Յուշանն անվանում են «տապան», քանի որ այնտեղ են գտնվում Թայվանի ամենահազվագյուտ կենդանիների և թռչունների տեսակները։ Այն կարծես Թայվանի էկոլոգիական համակարգի հանրագիտարան է և երկրաբանական թանգարան, ինչպես նաև Թայվանի էնդեմիկ տեսակների 1/3 մասի բնակավայրը։
Պատմություն
Յուշան լեռը առաջին անգամ 1857 թվականին նկատել է Վ. Մորիսոնը, ով Ամերիկյան ՍՍ Ալեքսանդր բեռնատար նավի կապիտանն էր։ Նա իր նավի մատյանում գրանցել է վայրը, և լեռը արևմտյան գրականության մեջ ստացել է Մորիսոն անունը։ 1900 թվականին՝ Ճապոնիայի կառավարման ժամանակ, ճապոնացի երկու մարդաբաններ՝ Տորի Ռյուզոն և Ուշինոսուկե Մորին առաջիններն էին, ովքեր բարձրացան լեռը։ Նրանք լեռանը տվեցին Նիտակայամա անունը (新高山), որը բառացիորեն նշանակում է «Նոր բարձր լեռ» ։
Լեռը իր ճապոնական անունով օգտագործվում էր որպես գաղտնի կոդ, որով ազդանշան էին տալիս Ճապոնական կայսերական ռազմածովային նավատորմին հարձակում գործել Փերլ-Հարբորի վրա։ Կոդը Niitakayama Nobore-ն էր, որ բառացիորեն նշանակում էր «Բարձրացե՛ք Նոր բարձր սարը»։
1966 թվականին Չինաստանի Հանրապետության կառավարման ներքո և մինչև ժողովրդականացումը գագաթին տեղադրվել է Յու Յուժենի արձանը։ Արձանը կանգուն մնաց մինչև 1996 թվականը, երբ Թայվանի ակտիվիստները այն հիմքից կոտրեցին և նետեցին խորը կիրճը ։
Վերջին տարիներին Յուշան լեռը Թայվանի ինքնության արտահայտման համար կարևոր դեր է ունեցել ։
Ծանոթագրություններ
Կատեգորիա:Թայվան Կատեգորիա:Պետության ամենաբարձր կետեր
Մանուլ
Մանուլ  կատվազգիների ընտանիքին պատկանող գիշատիչ կաթնասուն, որը գրանցված է Հայաստանի Հանրապետության Կարմիր գրքում։ Այլ կերպ անվանում են պալլասյան կատու, գերմանացի բնասեր Պետեր Պալլասի պատվին, ով XVIII դարում  Կասպից ծովի ափին հայտնաբերել էր Մանուլը։ Մոտ 100 տարի դադարից հետո 2020 թվականին, Մանուլը կրկին հայտնվել է Հայաստանում։
Արտաքին տեսք
Մանուլը ունի տնային կատվի չափ, սև ծայրով 23-31 սմ երկարությամբ պոչ, 52-65 սմ մարմնի երկարություն, 2-5 կգ քաշ։ Սովորական կատվից տարբերվում է առավել պնդակազմ և ծանրաքաշ մարմնով, կարճ, հաստ թաթերով և շատ խիտ մազածածկով ։ Գլուխը փոքր է ու լայն, հեռու տեղադրված փոքր կլորավուն ականջներով։ Ի տարբերություն ընտանի կատուների՝ աչքերը դեղին են, վառ լույսի ժամանակ բբերը մնում են կլոր և չեն ստանում ճեղքաձև կառուցվածք։ Այտերի վրա երկարացած մազերի խրձեր են։ Պոչը երկար է ու հաստ կլորացած ծայրով։ Մոխրագույն մորթին շատ փափուկ է և խիտ, մազիկները ունեն սպիտակ ծայրեր։ Իրանի ետին մասը և պոչը ծածկված են նեղ, մուգ, զուգահեռ բծերով։ Մռութի կողքերից՝ աչքերի անկյուններց անցնում են ուղղահայաց սև գծեր։ Մարմնի ստորին մասը գորշ է։
Տարածվածություն և ենթատեսակներ
Մանուլը տարածված է Կենտրոնական և Միջին Ասիայում, Արևելյան Անդրկովկասից և արևմտյան Իրանից մինչև Անդրբայկալ, Մոնղոլիա, Հարավ-Արևմտյան Չինաստան։ Տարբերում են երեք ենթատեսակ
Կենսակերպ և սննդառություն
Մանուլների արեալը բնութագրվում է խիստ մայրցամաքային կլիմայով։ Մանուլները բնակվում են տափաստանային և կիսատափաստանային շրջաններում, միջլեռնային կատլավաններում, անտառային շրջաններում։ Վարում է նստակյաց կենսակերպ։ Ակտիվանում է մթնշաղին և վաղ առավոտյան, կեսօրին քնում է թաքստոցում։ Բույնը դնում է ժայռերի ճեղքվածքներում, փոքր քարանձավներում, քարերի տակ, գորշակների և աղվեսների լքված բներում։ Դանդաղաշարժ կենդանի է, որը սնվում է մեծ մասամբ կրծողներով, հազվադեպ որսում է գետնասկյուռներ, ճագարներ և թռչուններ։ Վտանգի դեպքում թաքնվում կամ բարձրանում է քարերի ու ժայռերի վրա։
Բազմացում
Բազմանում է տարին մեկ անգամ։ Հղիությունը տևում է 60 օր։ Ձագերը ծնվում են մայիս-ապրիլին։ Ոնենում են 2-6 ձագ։ Նորածին մանուլի երկարությունը մոտ 12 սմ է, իսկ քաշը՝ 300 գ։ Նորածինները կույր են և անպաշտպան։ Հասունանում են 10-12-րդ օրը։ Սեռական հասունացման հասնում են 10 ամսականում։ Կյանքի միջին տևողությունը 11-12 տարի։
Պահպանություն
Շատ հազվադեպ հանդիպող կենդանի է, և թվաքանակը գնալով նվազում է։ Որոշ շրջաններում գտնվում է վերացման եզրին։ Տեսակի ճշգրիտ թվաքանակը հայտնի չէ կենդանու թաքնված կենսակերպի և մոզաիկ տարածվածության պատճառով։ Թվաքանակի կտրուկ նվազման հիմնական պատճառը մորթու համար որսագողությունն է։ Անթրոպոգեն գործոնից բացի թվաքանակի վրա ազդում է սննդային բազայի նվազումը, գայլերի և բվերի հարձակումները։
Գրանցված է IUCN-ի կարմիր ցուցակում, որսը արգելված է։
Պահպանվում է «Արևիկ» ազգային պարկում ։
Ծանոթագրություններ
Կատեգորիա:Կատվազգիներ Կատեգորիա:Կաթնասուններ Կատեգորիա:Գիշատիչներ Կատեգորիա:Ողնաշարավորներ Կատեգորիա:Քորդավորներ Կատեգորիա:ՀՀ Կարմիր գրքում գրանցված կենդանիներ
Պլաս Ստանիսլաս
Պլաս Ստանիսլաս (Place Stanislas, խոսակցական՝ Place Stan),լայնատարած հրապարակ Ֆրանսիայի Նանսի քաղաքում, որը եղել է նախկին Լոթարինգյան կոմսության մայրաքաղաք։ Ստեղծվել է 1752-1755 թթ վերջին լոթարինգյան կոմսի՝ Ստանիսլաս Լեշինսկու նախաձեռնությամբ իր բարեկամ Լյուդովիկոս XV-ի պատվին։ Սա բարոկկոյի ժամանակաշրջանի Եվրոպայի ամենախոշոր քաղաքաշինական նախագծերից մեկն է։ Լյուդովիկոս XV-ի բրոնզե արձանը Էմմանուել Էրե դե Կորնիի (1705—1763) նախագծի համաձայն գտնվում էր «Թագավորական հրապարակի» կենտրոնում։ Արձանը շրջապատված էր ֆրանսիական կլասիցիզմի ոճով կառուցված շենքերով, ինչպիսին է եպիսկոպոսական ամրոցը (ներկայիս Լոթարինգյան Ազգային օպերա) և բժիշկների դպրոցը (ներկայիս Գեղարվեստի թանգարան)։
Ստանիսլաս հրապարակը իրենից ներկայացնում է միասնական քաղաքաշինական համալիր Պլաս դե լա Կարյեր և Պլաս դ՛ Ալյանս հարակից հրապարակներով հանդերձ, որոնք միանում են իրար կիսալուսնաձև սյուներով և հաղթակամարով։ Վերջինս կառուցված է հին հռոմեական Սեպտիմիուս Սևերուսի հաղթակամարի մոտիվներով։ Հրապարակը զարդարված էր նրբագեղ ոսկյա ցանկապատներով, շատրվաններով և լուսարձակներով՝ Ժան Լամուրի (1698—1771) վարպետության դրսևորումներով։
Հեղափոխության սկզբում արքայի արձանը իջեցրին և փոխարինեցին Հաղթանակի այլաբանական արձանով, իսկ հրապարակը Թագավորականից վերափոխվեց սկզբում Ազգայինի, իսկ հետո՝ Նապոլեոնի հրապարակ։ 1830 թվականի Հուլիսյան հեղափոխությունից հետո ստացավ իր ներկայիս անվանումը։ Սյդ ժամանակ էլ այնտեղ հայտնվեց Ստանիսլաս Լեշինսկու բրոնզե արձանը։
1983 թվականին, երբ ՅՈՒՆԵՍԿՕ-ն ճանաչեց Լեշինսկու դարաշրջանի երեք հրապարակները որպես Համաշխարհային ժառանգության հուշարձան, Պլաս Ստանիսլասի մեծ մասը օգտագործվում էր որպես ավտոկայանատեղի։ Հրապարակի սեղծման 250 ամյակի կապակցությամբ արխիվի 18-րդ դարի տվյալների հիման վրա անցկացվեցին մեծածախս (9մլն եվրո) վերականգնողական աշխատանքներ, իսկ հրապարակը և նրան մերձակա տարածքը հայտարարվեցին հետիոտային գոտի։
Արտաքին հղումներ
Կատեգորիա:Համաշխարհային ժառանգություն Ֆրանսիայում Կատեգորիա:Ֆրանսիայի հրապարակներ
Տիգրան Ուրիխանյան
Տիգրան Խաչատուրի Ուրիխանյան, հայ քաղաքական և հասարակական գործիչ, ՀՀ 7-րդ գումարման Ազգային Ժողովի պատգամավոր, ՀՀ 6-րդ գումարման Ազգային Ժողովի պատգամավոր, ԱԺ գիտության, կրթության, մշակույթի, երիտասարդության և սպորտի հարցերի մշտական հանձնաժողովի նախագահ, ՀՀ 5-րդ գումարման Ազգային Ժողովի պատգամավոր, Ալյանս կուսակցության նախագահ, «Ճշմարտության պահը» քաղաքական հեռուստանախագծի հեղինակ։
Պատգամավորական գործունեություն
Թիվ 2 ընտրական տարածքի տարածքային ընտրական ցուցակով առաջադրվել է պատգամավորի թեկնածու Արաբկիր, Դավթաշեն, Աջափնյակ համայնքներում։ Հանդիպումներ է անցկացնում ընտրողների հետ, որոնց առաջարկների հիման վրա հանդես է գալիս օրենսդրական նախաձեռնություններով։
Ընտանիք
Ամուսնացած է, ունի երկու զավակ։
Արտաքին հղումներ
Կատեգորիա:1979 ծնունդներ Կատեգորիա:Հայ քաղաքական գործիչներ Կատեգորիա:ԲՀԿ անդամներ Կատեգորիա:«Ալյանս» առաջադիմական ցենտրիստական կուսակցության անդամներ
Սուրբ Աստվածածին եկեղեցի (Նովոչերկասկ)
Սուրբ Աստվածածին եկեղեցի (Церковь Покрова Пресвятой Богородицы), ուղղափառ (հնածիսական) նախկին տաճար Ռուսաստանի Դոնի զորքի մարզի Նովոչերկասկ քաղաքում։ Կառուցվել է 1908 թվականին, ճարտարապետական ոճը` էկլեկտիկա։ Գտնվել է Պոչտովայա փողոց, 39 հասցեում (այժմ` Պուշկինի փողոց, 41. այդ վայրում ներկայումս հրշեջ ծառայության № 5 մասի շենքն է)։
Պատմություն
XX դարի սկզբին Նովոչերկասկի հնածիսականները, զգալով ուղղափառ և հնածիսական եկեղեցիների միջև հարաբերությունների ջերմացումը, որը ստեղծվել էր 1905 թվականին Ռուսական կայսրության քաղաքացիներին խղճի, խոսքի, ժողովների և միությունների ազատություն շնորհող ցարական հրովարտակի հրապարակման կապակցությամբ, որոշեցին քաղաքում կառուցել հնածիսական տաճար։ Նրանց վիճակը թեթևացրեց նաև 1906 թվականի դավանանքի ազատության մասին օրենքը ։
Այս նպատակով նովոչերկասկցի հնադավան կազակ Դմիտրի Ֆեոդորովիչ Բայդալակովը տաճարի կառուցման համար նվիրաբերեց Պոչտովայա փողոցի իր տան բակը երկու քարե տներով։ Ստանալով նոր եկեղեցի կառուցելու թույլտվությունը` հնածիսականները սկսեցին շինարարությունը և  ավարտեցին 1907 թվականին։ Տաճարի ներսը պատկերազարդել է նկարիչ Իվան Ֆեոդորովիչ Պոպովը, որը մասնակցել է Դոնի զորքի մայր տաճարի որմնանկարների ստեղծմանը։ Եկեղեցու ներսում, ըստ ժամանակակիցների, ստեղծվել է գեղեցիկ երկնագույն ոսկեզօծ պատկերակալ։ 1908 թվականի հոկտեմբերի 26-ին կայացել է այս հնածիսական տաճարի օծումը, որը կատարել է Մոսկվայից ժամանած հնածիսական արքեպիսկոպոս Յոհան Կարտուշինը, որին օգնել է եպիսկոպոս Թեոդոսիոսը։ Պետական իշխանությունը ներկայացնում էր զորական վարչական ատաման, հեծելազորի գեներալ Ալեքսանդր Վասիլևիչ Սամսոնովը ։
1917 թվականի Հոկտեմբերյան հեղափոխությունից հետո եկեղեցին ոչնչացվել է։ Նույն Պոչտովայա փողոցում միմյանցից 300 մետր հեռավորության վրա գտնվել են երկու Նիկոլաևյան եկեղեցիներ. մեկը` ուղղափառ` Նիկոլայի հրապարակում (այժմ` Լևսկու հրապարակ), մյուսը` հնածիսական` Ալեքսանդրի այգու մոտ ։ Դրանք նույնպես ավերվել են։
Հղումներ
Կատեգորիա:Նովոչերկասկի եկեղեցիներ
Վասիլի Բասով (նկարիչ)
Վասիլի Բասով (Василий Николаевич Басов, ), խորհրդային նկարիչ, Ստալինյան մրցանակի դափնեկիր (1951 թվական)։
Կենսագրություն
Վասիլի Բասովը ծնվել է 1918 թվականի դեկտեմբերի 31-ին։ Ապրել և աշխատել է Մոսկվայում։
1938 թվականին ավարտել է Մոսկվայի 1905 թվականի հիշատակի գեղարվեստի պետական ուսումնարանը (1938 թվական), իսկ 1948 թվականին` Վ. Սուրիկովի անվան Մոսկվայի գեղարվեստական ինստիտուտը։ Ինստիտուտում նրա ուսուցիչներն են եղել Իվան Չեկմազովը, Միխայիլ Շեմյակինը և Պյոտր Պոկարժևսկին։
Եղել է ԽՍՀՄ նկարիչների միության անդամ ։ 1943 թվականից մասնակցել է ցուցահանդեսների, այդ թվում` համամիութենական ցուցահանդեսների, որոնք տեղի են ունեցել Մոսկվայում 1949, 1950, 1955 և 1960 թվականներին ։ Բասովի նկարները նաև ցուցադրվել են Լեհաստանում (1951 թվական, 1955 թվական), Չինաստանում (1954 թվական), Բուլղարիայում (1956 թվական), Ռումինիայում (1956 թվական)։ Անձնական ցուցահանդեսներ տեղի են ունեցել Մոսկվայում, 1957 և 1964 թվականներին ։ Աշխատանքները գտնվում են Մոսկվայի պետական Տրետյակովյան պատկերասրահում, Ալթայի երկրամաս Բառնաուլի պետական գեղարվեստական թանգարանում, կերպարվեստի Նիժնետագիլյան թանգարանում և մասնավոր ժողովածուներում։
1951 թվականին նրան կերպարվեստի բնագավառում շնորհվել է 2-րդ աստիճանի Ստալինյան մրցանակ` «Իշխանությունը` սովետներին, խաղաղություն ժողովուրդներին» կտավի համար, որն ստեղծել է Նիկոլայ Մեշչանինովի, Վիկտոր Պրիբիլովսկու և Միխայիլ Սուզդալցևի հետ։
Մահացել է 1962 թվականի դեկտեմբերի 15-ին, Մոսկվայում։ Թաղված է Վվեդենսկյան գերեզմանատանը։
Ստեղծագործություն
Բասովի «Վլադիմիր Լենինը Շուշենսկոյե գյուղի գյուղացիների կողքին» նկարը պատկերել է 1953 թվականի խորհրդային նամականիշի վրա։
Ծանոթագրություններ
Կատեգորիա:ԽՍՀՄ նկարիչների միության անդամներ Կատեգորիա:Խորհրդային նկարիչներ Կատեգորիա:Ստալինյան մրցանակի դափնեկիրներ
Մալկոմ (ֆուտբոլիստ)
Մալկոմ (Malcom Filipe Silva de Oliveira, ), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Զենիտ Սանկտ Պետերբուրգի կազում։ Խաղում է վինգերի դիրքում ։
Կորինտիանս
Մալկոմը Կորինտիանսի ակադեմիայի սան է  ։ 2014 թվականին բրազիլացին տեղափոխվեց ակումբի առաջին թիմ։ 2015-16 մրցաշրջանում նա դարձավ թիմի հիմնական կազմի խաղացող, իսկ Կորինտիանսը հաղթեց Բրազիլիայի առաջնությունը ։ Կորինտիանսի կազմում Մալկոմը անցկացրեց 73 խաղ՝ դառնալով 10 գոլի հեղինակ։
Բորդո
2016 թվականի հունվարի 31-ին Մալկոմը տեղափոխվեց Բորդո ։ Իր դեբյուտը ակումբի կազմում նշեց փետրվարի 7-ին՝ Սենտ Էտիենի դեմ խաղում ։ Իր առաջին գոլը խփեց փետրվարի 10-ին՝ Ֆրանսիայի գավաթի Նանտի դեմ խաղում ։ Մայիսի 7-ին՝ Լորյանի դեմ խաղում Մալկոմը իր առաջին գոլը խփեց Լիգա 1-ում ։ Օգոստոսի 13-ին նա գոլի հեղինակ դարձավ Սենտ Էտիենի դեմ խաղում, իսկ հանդիպումն ավարտվեց 3-2 հաշվով ։ 2017 թվականի ապրիլի 8-ին՝ Մեցի դեմ խաղում բրազիլացին դարձավ գոլի և գոլային փոխանցման հեղինակ՝ օգնելով Բորդոյին հաղթել 3-0 հաշվով ։ Իր առաջին հանդիպումը եվրոպական առաջնություններում Մալկոմը անցկացրեց 2017 թվականի հուլիսի 27-ին՝ Եվրոպայի Լիգայի որակավորման 3-րդ փուլի ՄՈԼ Վիդիի դեմ խաղում ։ Օգոստոսի 19-ին նա 2 անգամ հեռահար հարվածով գրավեց Օլիմպիկ Լիոնի դարպասը՝ փրկելով իր թիմին պարտությունից ։ 2017 թվականի սեպտեմբերի 27-ին բրազիլացին երկարաձգեց իր պայմանագիրը Բորդոյի հետ մինչև 2021 թվականը ։ Ակումբի կազմում Մալկոմը անցկացրեց 96 հանդիպում բոլոր մրցաշարերում՝ դառնալով 23 գոլի և 16 գոլային փոխանցման հեղինակ։
Բարսելոնա
2018 թվականի հուլիսի 24-ին Մալկոմը 5 տարվա պայմանագիր կնքեց Բարսելոնայի հետ ։ Ակումբը նրա համար վճարեց 41 միլիոն եվրո  ։ Դրանից առաջ Մալկոմը շատ մոտ էր Ռոմա տեղափոխությանը  և երկրպագուները սպասում էին նրան Հռոմի օդանավակայանում , սակայն տրանսֆերը չիրականացավ, և Ռոմայի սպորտային տնօրեն Մոնչին հայտարարեց, որ իրավական գործողություններ կսկսի Բորդոյի դեմ   ։
Իր դեբյուտը Բարսելոնայի կազմում Մալկոմը նշեց օգոստոսի 25-ին՝ փոխարինելով Ֆիլիպե Կոուտինյոյին Ռեալ Վալյադոլիդի դեմ խաղում ։ Իր առաջին գոլը խփեց նոյեմբերի 6-ին՝ Չեմպիոնների Լիգայի խմբային փուլի Ինտեր Միլանի դեմ խաղում ։ Փետրվարի 6-ին բրազիլացին գոլ խփեց Իսպանիայի գավաթի կիսաեզրափակչի Ռեալ Մադրիդի դեմ խաղում, իսկ հանդիպումն ավարտվեց 1-1 հաշվով ։ Լա Լիգայում իր առաջին գոլը խփեց 2019 թվականի ապրիլի 2-ին՝ Վիլյառեալի դեմ խաղում՝ այս խաղում դառնալով նաև գոլային փոխանցման հեղինակ ։ Մայիսի 25-ին նա փոխարինեց Նելսոն Սեմեդուին Իսպանիայի գավաթի եզրափակչի Վալենսիայի դեմ խաղում, սակայն Բարսելոնան պարտվեց 2-1 հաշվով ։ Կատալոնական ակումբի կազմում Մալկոմը անցկացրեց 24 հանդիպում՝ դառնալով 4 գոլի ու 2 գոլային փոխանցման հեղինակ և օգնելով Բարսելոնային հաղթել Լա Լիգան ։
Զենիտ Սանկտ Պետերբուրգ
2019 թվականի օգոստոսի 2-ին Մալկոմը 5 տարվա պայմանագիր կնքեց Զենիտ Սանկտ Պետերբուրգի հետ  ։ Ակումբը նրա համար վճարեց 40 միլիոն եվրո   ։
Միջազգային կարիերա
Մալկոմը ներկայացրել է Բրազիլիան մինչև 20 և մինչև 23 տարեկանների երիտասարդական հավաքականներում ։ Մ20 հավաքականի հետ նա մասնակցեց 2015 թվականի Հարավային Ամերիկայի առաջնությանը, որտեղ դարձավ 1 գոլի հեղինակ 6 խաղերում, իսկ Բրազիլիան զբաղեցրեց 4-րդ հորիզոնականը։ 2015 թվականի մինչև 20 տարեկանների աշխարհի առաջնության համար Բրազիլիայի վերջնական կազմում Մալկոմը փոխարինեց Քենեդիին և այստեղ անցկացրեց 5 հանդիպում, ներառյալ՝ եզրափակիչը, որտեղ Բրազիլիան պարտվեց Սերբիային ։
Բրազիլիայի ազգային հավաքական Մալկոմը առաջին անգամ հրավիրվեց 2018 թվականի սեպտեմբերի 21-ին՝ Սաուդյան Արաբիայի և Արգենտինայի դեմ խաղերի համար , սակայն այս հանդիպումներում խաղադաշտ դուրս չեկավ  ։
Ակումբային վիճակագրություն
2019 թվականի օգոստոսի 4-ի դրությամբ
Ակումբային
Բարսելոնա
Նորայր Մեհրաբյան
Նորայր Մեհրաբյան, բալետի պարող։ ՀՀ ժողովրդական արտիստ (2006):
Մալկոմ (ֆուտբոլիստ)
Միջազգային
Բրազիլիա Մ20
Նորայր Մեհրաբյան
Կենսագրություն
Նորայր Մեհրաբյանը ծնվել է 1941 թվականին, Երևանում։ 1946 թվականին ընդունվել է Երևանի պարարվեստի ուսումնարան, այնուհետև աշխատանքի է անցել Երևանի Սպենդիարյանի անվան օպերայի և բալետի ազգային ակադեմիական թատրոնում` որպես մենապարող։ 1970 թվականին հրավիրվել է Լենինգրադի Խորեոգրաֆիկ մանրապատումների բալետային խումբ։ Երեք տարի հետո վերադարձել է Երևան և ստանձնել պարարվեստի ուսումնարանի գեղարվեստական ղեկավարի պաշտոնը։ Այդ տարիներին ստեղծել է իր առաջին բեմադրությունները` Բիզեի «Պատանեկան սիմֆոնիան», Խաչատրյանի «Ռուսական պարը», Ավետիսյանի «Զարթոնք», Սակիլարու «Չոփչոփիկ» և այլն։ 1984-1986 թվականներին եղել է օպերային թատրոնի բալետային խմբի գեղարվեստական ղեկավարը։ 1987 թվականին Մեհրաբյանի նախաձեռնությամբ ստեղծվել է «Բարեկամություն Հայաստանի պարարվեստի պետական համույթը։ Կազմավորել է պարախմբեր և համույթներ Բեյրութի, Կիպրոսի, Հալեպի, Լոս Անջելեսի հայ համայնքներում։ Հրավիրվել է ու աշխատել է Համազգային «Անի» և Ֆրանսիայում «Երազ» պարախմբերի հետ ։ 1973 -1983 թվականներին եղել է Երևանի պարարվեստի ուսումնարանի գեղարվեստական ղեկավարը՝ միաժամանակ աշխատելով որպես դասական պարի ուսուցիչ։ Աշխատել է նաև Հայաստանի Պարի պետական անսամբլում։
Մալկոմ (ֆուտբոլիստ)
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Բրազիլացի ֆուտբոլիստներ Կատեգորիա:Կորինտիանսի ֆուտբոլիստներ Կատեգորիա:Բորդոյի ֆուտբոլիստներ Կատեգորիա:Բարսելոնայի ֆուտբոլիստներ Կատեգորիա:Զենիթի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:2020 թվականի Ամառային օլիմպիական խաղերի չեմպիոններ
Նորայր Մեհրաբյան
Նորայր Մեհրաբյանի կատարումները/ Պարացանկ
Լենինգրադ, Խորեոգրաֆիկ Մանրապատումներ, 1969 - 1972 թվականներ (Լ. Վ. Յակոբսոնի ղեկավարությամբ)
Արտաքին հղումներ
Կատեգորիա:Հայ պարուսույցներ Կատեգորիա:Հայ բալետի արտիստներ Կատեգորիա:Երևանի պարարվեստի ուսումնարանի շրջանավարտներ Կատեգորիա:ՀՀ ժողովրդական արտիստներ Կատեգորիա:ՀԽՍՀ վաստակավոր արտիստներ Կատեգորիա:Երևանի պատվավոր քաղաքացիներ
Զենքի առևտրի մասին միջազգային պայմանագիր
Զենքի առևտրի մասին միջազգային պայմանագիր (ԶԱՄՊ, անգլ. Arms Trade Treaty, ATT), զենքերի միջազգային առևտուրը կարգավորող բազմակողմանի պայմանագիր, որի շրջանառությունը սահմանափակված է հատուկ կոնվենցիայով ։ Ըստ որոշ գնահատականների զենքի միջազգային առևտրի ծավալը հասնում է տարեկան 70 մլրդ դոլարի ։ Պայմանագիրը կնքվել է՝ աշխարհում զենքի անօրինական շրջանառությունը կանխելու համար ։ Պայմանագիրը սահմանում է նոր չափանիշներ սովորական սպառազինության արտահանման համար, այդ թվում նաև արգելափակում է սովորական զենքերի էմբորայի խաղտումը, ինչպես նաև այն զենքերի որոնք օգտագործվել են ցեղասպանությունների ժամանակ, մարդկությանը վնաս հասցնելու, զինվորական հանցագործություններում և ահաբեկչություններում ։
Ստորագրման պատմություն
1997 թվականի մայիսին Նոբելյան մրցանակի դափնեկիրների խումբը, որը ներառում էր նախագահ Արիաս Սանչես Օսկարին, Լամա Դալային, Լեխ Վալենսաին, առաջին անգամ հանդես է եկել «Զենքի համաշխարհային առևտրի պայմանագրի» ընդունման նախաձեռնությամբ։ Մրցանակակիրները իրենց մտահոգությունն են հայտնել զենքի չկարգավորված առևտրի ավերիչ հետևանքների մասին և առաջարկել են ընդունել «Միջազգային օրենսգիրք զենքերի վաճառքի և տեղափոխման մասին»։ Սակայն XX դարում այս նախաձեռնությունը չի կարողացել հավաքել անհրաժեշտ քանակի աջակցություն։ 2013 թվականի ապրիլին ՄԱԿ-ի գլխավոր ասամբլեան հայտնել է, որ համապատասխան մարդու միջազգային նորմայի և մարդասիրական իրավունքի պարտադիր է ՄԱԿ-ի մասնակցությունը սովորական զենքերի ռեգիստրում. Տարածաշրջանային խաղաղության, անվտանգության և կայունության ամրապնդման համար։
Նոբելյան նախաձեռնությունը երկրորդ անգամ վերապրել է այն ժամանակ երբ Մեծ Բրիտանիայի արտաքին գործերի նախարար Ջեք Ստրոն իր մասնակցությամբ գործընթացը քննարկման է դրել,և այն ունեցել է եռանդուն առաջընթաց։ 2009 թվականի հոկտեմբերի 30-ին ՄԱԿ-ի գլխավոր ասամբլեայի 1-ին կոմիտեն 153 ձայնով քվեարկել է հօգուտ (ԶԱՄՊ)-ի։ Հենց այդ որոշմամբ, ՄԱԿ-ի չորս շաբաթյա կոնֆերանսը նախագծել է պայմանագիր ըստ, որի զենքերի առևտուրը պետք իրականացվեր հնարավորինս միջազգային չափանիշներին համապատասխան, նախանշվել է 2012 թվականին, իսկ մինչ այդ օրը ՄԱԿ-ում նախատեսվում էր անցկացնել հանդիպում 2010 և 2011 թվականներին։ 2009 թվականին Կառավարական փորձագետների մի խումբ (ԿՓԽ), որում ներկայացուցիչներ են եղել նաև Ռուսաստանի Դաշնությունից, Զենքի առևտրի միջազգային պայմանագրի վերաբերյալ անցկացվել է բանկ ժողով, որում թեև երկու կողմերը հաճախ հակասում էին միմյանց, սակայն կարող էին հիմք դառնալ պայմանագրի ձևավորման համար։
ԿՓԽ-ի աշխատանքների ավարտից հետո, ԶԱՄՊ-ի կողմնակիցները լոբբինգավորել են ՄԱԿ-ի կողմից ստեղծված փորձագետների բաց կազմին, որին կարող էին միանալ ցանկացողները բոլոր պետություններից։ Այս խումբը նորից տարել է աշխատանքներ ԿՓԽ-ից ավելի վաղ, չհենվելով նախորդ առաջարկությունների վրա։ Ի հայտ է եկել նոր ավելի ծավալուն փաստաթուղթ, որը դարձել նոր հասակական նախաձեռնությունների ժողովածու։ 2010 և 2011 թվականներին տեղի են ունեցել Նախապատրաստական կոմիտեի չորս նստաշրջան կոնֆերանս, որի ընթացքում մասնակիցները բանավիճել են պայմանագրի բովանդակության և ձևակերպման շուրջ։ Զենքի առևտրի միջազգային պայմանագրի մասին կոնֆերանսի ժամանակ դեսպան Ռոբերտ Գարսիա Մորիտան տարածել է մի փաստաթուղթ. որի տեքստը ընդունվել է, որպես մեկնարկային կետ. 2012 թվականի ՄԱԿ-ի հուլիսյան կոնֆերանսի ժամանակ։ Վերջնական փաստաթուղթը ճանաչվել է թույլ, և ԱՄՆ-ի ներկայացուցիչները պնդել են, որ այն պետք է լրամշակել՝ բերելով վերջնական տեսքի։
Ռուսաստանը և Չինաստանը միացել են տեսակետին։ 2012 թվականի դեկտեմբերին ՄԱԿ-ի գլխավոր ասամբլեան 133 կողմ և 17 ձեռնպահ հարաբերակցությամբ կողմ է քվեարկել զենքի վաճառքի միջազգային պայմանագրի օգտին, 2013 թվականի մարտի 18-ից 28-ը ընկած ժամանակահատվածում։ ՄԱԿ-ի համաժողովը 2013 թվականին ԶԱՄՊ-ը դասել է արկածային օրենքների շարքին։ Խարհրդաժողովի նոր նախագահ Փիթեր Ուոլկոտը ամուր ձեռքով բանավեճեր է վարել փաստաթղթի տեքստի փոփոխման համար։ Դժվար է եղել վերջնական քվեարկումը. երբ 10 եզրափակիչ օրվա ընթացքում Իրանը, Սիրիան և ԿԺԴՀ-ը դեմ են քվեարկել պայմանագրին, դրանով իսկ հիասթափեցնելով ձևավորված կոնսենսուսին։ Բայց իրականում դա իրենից լուրջ խոչընդոտներ չի ներկայացրել, քանզի ՄԱԿ-ի գլխավոր ասամբլեան որտեղ որոշումները ընդունում են ոչ թե կոնսուսներով, այլ երկու երրորդի մեծամասնությամբ, զգալի ձայներով հաղթահարել է անհրաժեշտ շեմը — 154 «կողմ», 3 «դեմ» և 23 «ձեռնպահ» ։
Պայմանագրի տեքստը հաստատվել է 2013 թվականի ապրիլի 2-ին ՄԱԿ-ի գլխավոր ասամբլեյում:Նախագիծը պաշտպանել են ՄԱԿ-ին անդամ 193 երկրներից 154-ը։ Փաստաթղթի ընդունմանը դեմ արտահայտվել են երեք պետություններ Իրանը, ԿԺԴՀ-ը և Սիրիան, ևս 23-ը ձեռնպահ ։ Ձեռնպահ երկրների թվում են Չինաստանը և Ռուսաստանը։
Փաստաթուղթը ուժի մեջ է մտել այն պայմանով, որ ՄԱԿ-ի անդամ 50 պետությունները կվավերացնեն այն։
2015 թվականի սեպտեմբերին 130 երկրներ ստորագրել են այն, և 74-ը վավերացրել ։
Պայմանագրի բովանդակություն
ԶԱՄՊ-ի առաջին սկզբունքներից է այն, որ անխախտելի իրավունք է առանձին երկրի կամ կոլեկտիվի ինքնապաշտպանությունը. ճանաչվել է Միավորված ազգերի կազմակերպության կանոնադրության 51-րդ հոդվածով։ ՄԱԿ-ի կանոնադրությունում կոչ են արել հրաժարվել հետևյալ սկզբունքից. «Ուժ կիրառել տարածքային անձեռնմխելիության վրա, և չմիջամտել ցանկացած երկրի ներքին գործերին»։ Տեքստում նշվում է, որ պայմանագիրը կայանում է նրանում, որ. 1) սովորական սպառազինության վաճառքը դարձնել ավելի կատարելագործված, հնարավորինս մոտեցնել միջազգային չափանիշներին։ 2) կանխել և վերացնել սովորական սպառազինության ապօրինի առևտուրը և կանխել դրանց վերականգնումը։ Չնայած, որ անհրաժեշտ է զենքի ապօրինի վաճառքը վերացնել, նախաբանի սկզում հիշատակվում է, որ իրականում այդ ամենը սահմանափակ է։ Պայմանագրի հետագա տեքստը կենտրոնանում է իրավաբանական առևտրի վրա։
Պայմանագիրն ներառում է սովորական զենքի հետևյալ կատեգորիաները. մարտական տանկեր, մարտական զրահապատ մեքենաներ, մեծ տրամաչափի հրետանային համակարգեր, մարտական ինքնաթիռներ, մարտական ուղղաթիռներ, հրթիռներ և հրթիռային կայաններ, հրաձքային զենք և թեթև սպառազինություն։ Պայմանագրում նշվում է, որ այն կարգավորում է միջազգային առևտրի հետևյալ ոլորտները. արտահանում, ներմուծում, տարանցիկ փոխադրում, փոխադրում և բրոքերային գործունեություն։
Չնայած ռուսական պատվիրակության և ոչ միջազգային կառավարական կազմակերպությունների պահանջին, պայմանագրի տեքստում չի նշվում սպառազինության վերաարտահանման մասին։ Դրա փոխարեն պայմանագրում առկա է հոդված 11-ը՝ «Վերաարտահանում», որը պահանջում են արտահանող երկրները. կառավարությունը հրաժարվում է թույլտվություն տրամադրել զենքի վերաարտահանման համար։ Հոդվածի 3-րդ և 4-րդ կետերը յուրաքանչյուր մասնակից-պետության պարտավորեցնում են ստեղծել և օգտագործել սպառազինության փոխանակման ազգային համակարգ։ Հանրային ճնշման այդյունքում պայմանագրի տեքստում հայտնվել, բայց հեռացվել են սպառազինության մասեր և բաղադրիչներ։ Ըստ պայմանագրի, յուրաքանչյուր պետություն, որն անդամակցում է ԶԱՄՊ-ին, պարտավոր է ստեղծել և օգտագործել այնպիսի համակարգ, այդ թվում նաև ազգային անվտանգությունը, ինչպիսին է պայմանագրում նշվածը։
Մասնակիցները պետք է իրենց վերահսկողական ցուցակը ուղղեն ԶԱՄՊ քարտուղարներին։ Տեղեկատվության փոխանակման համար յուրաքանչյուր երկիր պարտավոր է ստեղծել տեղեկատվական կենտրոն։ Պայմանագիրը սահմանում է ուղիղ արգելքներ սպառազինության փոխանակման հետևյալ դեպքերում. Եթե նման փոխանցումը կխախտի խաղաղությունը, պետությունների միջազգային պարտավորության և միջազգային համաձայնագրի խախտման դեպքում, կամ եթե տվյալ զինամթերքը կարող է օգտագործվել ցեղասպանության, մարդկությանը վնաս հասցնելու, քաղաքական օբյեկտների և քաղաքացիական անձանց վրա հարձակվելու և քաղաքացիական անհնազանդություններ իրականացնելու համար ։ Համաձայն հոդված 7-ի՝ «Արտահանում և արտահանման գնահատում», արտահանման որոշումը ընդունելիս հաշվի է առնվում այն, որ տվյալ սպառազինությունը համարվում է սովորական զենքը. կնպաստեն խաղաղությանը կամ անվտանգությանը կամ նրանց վնաս չեն հասցնի. կարող են օգտագործվել մարդասիրական կամ մարդու իրավունքները խախտելու համար. եթե չեն օգտագործվում ակտիվ ահաբեկչությունների կամ անդրազգային կազմակերպված հանցավորություններին աջակցելու համար. Կանանց և երեխաների դեմ բռնություններում։
Քննադատություններ
Հակառակ միջազգային հանրության սպասումներին Ջեք Ստրոի պլանների համաձայն ԶԱՄՊ-ն չունի զենքի վաճառքի իրական վերահսկողություն, և իր մեխանիզմով պատժում է խաղտում կատարողներին։ Պայմանագրի առավել խիստ հատվածը սահմանում է «Մասնակից պետությունները ստանում են միմյանց փոխադարձ համաձայնությունը, և ըստ իրենց ազգային օրենքների, պետք է առավելագույնս օգնեն հետաքննությունների, քրեական հետապնդման և դատական խախտումների դեպքում»։ Առավել լուրջ է համարվում այն, որ առաջացած հակամարտություները լուծելու լավագույն միջոցը արբիտրաժն է, անցկացվելով «փոխադարձ համաձայնությամբ»։ Ռիսկերի գնահատման և զենքի վաճառքի նպատակահարմարության որոշումը թողնվում է ազգային իշխանություններին։
Հնարավոր է, որ հայտնվեն լուրջ վերահսկման միջոցներ կոնֆերանսների ընթացքում, որոնցից առաջինը, համաձայն պայմանագրի, կիրականացվի ոչ ուշ, քան պայմանագրի ուժի մեջ մտնելուց մեկ տարի հետո։ Քանի որ պայմանագրում սահմանված է բավականին արդյունավետ գործիք, փոփոխություններ իրականացնելու համար։
Արտաքին հղումներ
Կատեգորիա:Միջազգային առևտուր Կատեգորիա:Զենք Կատեգորիա:Միջազգային անվտանգություն Կատեգորիա:Իսպանիայի պայմանագրեր Կատեգորիա:Ֆրանսիայի պայմանագրեր Կատեգորիա:Ալբանիայի պայմանագրեր Կատեգորիա:Ճապոնիայի պայմանագրեր Կատեգորիա:Ավստրիայի պայմանագրեր Կատեգորիա:Բելգիայի պայմանագրեր Կատեգորիա:Գերմանիայի պայմանագրեր
Էվրո (շրջան)
Էվրո (Évreux)՝ շրջան (Arrondissement) Ֆրանսիայում, Վերին Նորմանդիա մարզի շրջաններից մեկը։ Շրջանին պատկանող գավառը — Էր. սուպրեֆեկտուրա — Էվրո։ Բնակչությունը 2013 թվականի տվյալներով կազմում է 247.001 մարդ։ Բնակչության խտությունը կազմում է 108 մարդ/կմ²։ Շրջանի տարածքը կազմում է 2289 կմ²։
Կառուցվածք
Էվրո շրջանի կանտոնները (սկսած 2015 թ.-ից)։
Հայցվոր
Հայցվոր, քաղաքացիական դատավարությունում քաղաքացի կամ իրավաբանական անձ, որը խախտված, վիճելի իրավունքի կամ օրենքով ապահովվող շահի պաշտպանությամբ դիմում է դատարան, իրավարարություն կամ միջնորդ դատարան։
Կատեգորիա:Քաղաքացիական դատավարական իրավունք Կատեգորիա:Իրավական եզրեր
Լասեր դը Պրույ
Լասեր դը Պրույ (Lasserre-de-Prouille), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 237 մարդ, բնակչության խտությունը` 56.97 մարդ/կմ²։ Բնակավայրը զբաղեցնում է 4.16 կմ² տարածք։
Աշխարհագրություն
Գտնվում է Փարիզ քաղաքից 640 կմ հարավ, Մոնպելիե քաղաքից` 155 կմ արևմուտք, Կարկասոն քաղաքից` 23 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Գալատոնե
Գալատոնե  (Galatone), կոմունա Իտալիայում։ Գտնվում է Ապուլիա մարզում՝ Լեչե գավառում։ Բնակչությունը կազմում է 15 936 մարդ, բնակչության խտությունը կազմում է 342 մարդ/կմ²։ Զբաղեցնում է 46 կմ² մակերես։ Փոստային ինդեքս՝ 71044, հեռախոսային կոդ՝ +39 00833։
Ժողովրդագրություն
Բնակչության աճ։
Արտաքին հղումներ
Կատեգորիա:Իտալիայի բնակավայրեր
Վինյոլա (քաղաք)
Վինյոլա (Vignola), կոմունա Իտալիայում, գտնվում է Էմիլիա Ռոմանիա մարզի Մոդենա գավառում ։
Բնակչությունը ըստ 2016 թվականի տվյալների կազմում է 25353 մարդ։ Բնակչության միջին խտությունը՝ 1109,06 մարդ/կմ²։ Զբաղեցնում է 22,86 կմ² տարածք։ Փոստային ինդեքս՝ 41058։ Հեռախոսային կոդը՝ 059։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Թյուդորներ
Թյուդորներ (The Tudors), 1485—1603 թվականներին Անգլիայի թագավորական դինաստա։ Սպիտակ և կարմիր վարդերի պատերազմում Յորքերի նկատմամբ տարած հաղթանակի շնորհիվ Հենրի VII Թյուդորը հասել են իշխանության, այնուհետև Թյուդորների դինաստիայի թագավորներն են եղել Հենրի VIII-ը (1509–1547), Էդուարդ VI-ը (1547–53), Մարիա I-ը (1553–58) և Եղիսաբեթ I-ը (1558–1603)։ Թյուդորները հենվել են նոր ազնվականության (ջենտրի) վրա, վարել են ազնվականության և բուրժուազիայի շահերից բխող քաղաքականություն։ Թյուդորներ իշխանությունը բացարձակ միապետության բնույթ էր կրում, պառլամենտը հնազանդ էր նրանց։ Սակայն արդեն Եղիսաբեթ I-ի կառավարման վերջին տարիներին սկսվեց պառլամենտի (բուրժուական ընդդիմության) պայքարը բացարձակ միապետության դեմ, որը սրվեց հաջորդ դինաստիայի՝ Ստյուարտների ժամանակ։ Դեռևս 1496 թվականին` Կոլոմբոսի հաջող նավարկումներից քիչ անց, Հենրի VII-ը Ասիա տանող նոր առևտրական ճանապարհները ուսումնասիրելու հանձնարարականով Ատլանտյան օվկիանոս ուղարկեց Ջոն Կաբոտին։ Ինչպես Կոլոմբոսը, Կաբոտը 1497 թվականին հասավ Նյուֆաունդլենդ կղզի, համարելով այն ասիական ափ դրա մասին տեղեկություն ուղարկեց հայրենիք ։ Սակայն հաջորդ տարի տեղի ունեցած արշավանքից նրա նավը չվերադարձավ ։ Թյուդորների կառավարման ժամանակ Անգլիան ցնցեց Ռեֆորմացիան, դրա արդյունքում սրվեցին անգլո-իսպանական տարաձայնությունները, որոնք հետագայում հանգեցրին բաց հաղթական պատերազմի հարյուրամյակի վերջում։
Թյուդորների կերպարը արվեստում
Տասնվեցերոդ դարում Անգլիայում ապրող Թյուդոների դինաստիայի մասին է պատմում պատմական ժանրի գեղարվեստական նույնանուն հեռուստասերիալը։ Հեռուստասերիալի հեռարձակումը սկսվել է 2007 թվականի ապրիլի 1-ից և ունեցել է 4 եթերաշրջան։ Ընդհանուր ցուցադրվել է 38 սերիա։
Ծանոթագրություններ
Կատեգորիա:Անգլիայի պատմություն Կատեգորիա:Բրիտանական թագավորական ընտանիք Կատեգորիա:Բրիտանական կայսրություն Կատեգորիա:Բրիտանական կղզիների պատմություն Կատեգորիա:Թյուդորներ
Շերց եգի
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Կրյակ-Բրյակ
Ծանոթագրություններ
Կատեգորիա:Ամերիկյան հեռուստասերիալներ Կատեգորիա:Կատակերգական հեռուստասերիալներ Կատեգորիա:Արկածային հեռուստասերիալներ Կատեգորիա:Ֆիլմերի հերոսներ Կատեգորիա:Կոմիքսների կերպարներ Կատեգորիա:1996 ֆիլմեր Կատեգորիա:Սփին-օֆֆ հեռուստասերիալներ
T25
Т25, փորձարարական ամերիկյան միջին տանկ։
Ստեղծման պատմությունը
1942 թվականի սեպտեմբերին T20 շարքի տանկերի աշխատանքների ավարտից հետո, ԱՄՆ-ի Ցամաքային Ուժերի հրետանա-տեխնիկական ծառայությունը առաջարկել է մշակել 90 մմ թնդանոթներ այս շարքի տանկերի վրա տեղադրելու համար:. 1943 թվականին թնդանոթի առաջին նախատիպը տեղադրվել է փորձառու Т23-ի վրա։ 1943 թվականի սկզբին ԱՄՆ-ի բանակային մարտակարարման ծառայությունը հավանություն է տվել պատվիրել 50 փորձարարական մեքենաների Т23 տանկի հիման վրա, 90 մմ թնդանոթով. 40 պատվիրված մեքենաներից 40-ը ունեն թեթև բրոնապատում՝ Т23-ի մակարդակաին, և ստացել է Т25 նշանակում, իսկ 10 մեքենաների բրոնապատումը հասցրվել է միջին տանկի մակարդակի։ Այս ծանրացված կոնստրուկցիան ստացել է Т26 նշանակում։
Դետրոյտի արսենալը 1944 թվականին կառուցել է երկու փորձարարական նախատիպեր, որից հետո Т25-ի հետագա արտադրությունը սառեցվել էր, քանի որ ԱՄՆ բանակի հանձնաժողովը դաշտային փորձարկումների արդյունքներով հայտնաբերել է տանկի մի շարք տեխնիկական թերություններ։
Հետագայում տանկի ստեղծման շտկումները օգտագործվել են Т25Е1 միջին տանկի ստեղծման ընթացքում ։
Ձևափոխությունները
Т25Е1, փորձարարական միջին տանկ, շարժիչա-լազերային բաժանմունքի տեղակայմամբ։ Թողարկվել է 40 հատ
Գրականություն
R.P.Hunnicutt. Firepower: A History of the American Heavy Tank. — Presidio Press, 1988.
Հրանտ Բաղդագյուլյան
Հրանտ Համբարձումի Բաղդագյուլյան,, հայ խեցեգործ, բրուտ , նկարիչ, Հայաստանի նկարիչների միության անդամ։
Կենսագրություն
Հրանտ Բաղդագյուլյանը ծնվել է 1950 թվականի դեկտեմբերի 19-ին, Գորիս քաղաքում։ Նրա նախնիները եղել են բրուտագործներ։ Ճանաչման է արժանացել հիմնականում ինքնուրույն աշխատանքով։ Նա 1985 թվականից նկարիչների միության երիտասարդական բաժանմունքի անդամ էր, իսկ 1995 թվականից Հայաստանի նկարիչների միության անդամ։ Սկսած 1975 թվականից խեցեգործական աշխատանքով մասնակցել է բազմաթիվ ցուցահանդեսների։ Ստեղծագործություններն արժանացել են Խորհրդային Սոցիալիստական Հանրապետությունների Միության Ժողովրդական տնտեսության նվաճումների ցուցահանդեսի (ԺՏՆՑ) ոսկե և արծաթե մեդալների, ինչպես նաև ցուցադրվել են արտերկրում։
Մահացել է 2001 թվականի փետրվարին։
Աղբյուրներ
Կատեգորիա:Հայաստանի նկարիչների միության անդամներ Կատեգորիա:Հայ նկարիչներ Կատեգորիա:Հայ խեցեգործներ
Մեղք (ֆիլմ, 2019)
«Մեղք» (Грех), Ռուսաստան-Իտալիա համատեղ արտադրության վիպերգական կինոնկար, որի ռեժիսորն է Անդրեյ Կոնչալովսկին։ Ֆիլմը նկարահանվել է 2018 թվականին և նվիրված է մեծ քանդակագործ և նկարիչ Միքելանջելո Բուոնարոտիի կյանքին ։
Սյուժե
Սյուժեի կենտրոնում Միքելանջելոյի կյանքի մի քանի տարիներն են, որոնք կապված են նրա ամենահայտնի՝ Սիքստինյան կապելլայի և Ֆլորենցիայում՝ «Դավթի» քանդակի ստեղծման հետ։
Նկարահանումների վայր
Ֆիլմի նկարահանումները տեղի են ունեցել Հռոմում, Ֆլորենցիայում, Կարարայում և Տոսկանայում ։
Արտաքին հղումներ
Կատեգորիա:2018 ֆիլմեր Կատեգորիա:Իտալերեն ֆիլմեր Կատեգորիա:Ռուսական պատմական ֆիլմեր Կատեգորիա:Իտալական պատմական ֆիլմեր Կատեգորիա:Ռուսական ֆիլմեր Կատեգորիա:Իտալական ֆիլմեր
Լաստուր
Լաստուր (Lastours), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 165 մարդ, բնակչության խտությունը` 58.93 մարդ/կմ²։ Բնակավայրը զբաղեցնում է 2.80 կմ² տարածք։
Աշխարհագրություն
Գտնվում է Փարիզ քաղաքից 620 կմ հարավ, Մոնպելիե քաղաքից` 125 կմ արևմուտք, Կարկասոն քաղաքից` 14 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 104 աշխատունակ (15-64 տարեկան) բնակիչ, որոնցից ակտիվ էին 63-ը, իսկ ոչ ակտիվները` 41։ Ակտիվության ցուցանիշը կազմում է 60,6 %։ 63 աշխատունակ մարդկանցից աշխատել է 50 անձ (30 տղամարդ և 20 կին)։ Գործազուրկ են եղել 13 անձ (3 տղամարդ և 10 կին)։ 41 անաշխատունակներից 9-ը եղել են աշակերտներ կամ ուսանողներ, 15-ը` թոշակառուներ, իսկ 17-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Տալլինի երաժշտական ավագ դպրոց
Տալլինի երաժշտական ավագ դպրոց (Էստոներեն՝ Tallinna Muusikakeskkool), համարվում է հատուկ երաժշտական ավագ դպրոց Էստոնիայի՝ Տալլին քաղաքում։
Պատմություն
Դպրոցը հիմնադրվել է 1961 թվականին, նպատակն էր ապահովել բարձր մակարդակի դիմորդնեեր Տալլինի պետական կոնսերվատորիայում (ներկայիս՝ Էստոնիայի երաժշտության և թատրոնի ակադեմիա)։ Իր գոյության ընթացքում այն արդեն հասցրել է հաջողությամբ իրագործել նպատակը, շրջանավարտների 80-100 տոկոսը իրենց ուսումը շարունակում է կամ Էստոնիայի երաժշտության և թատրոնի ակադեմիայում կամ էլ արտերկրի երաժշտական ակադեմիաներում ։
Սա Էստոնիայի միակ դպրոցն է որն ապահովում է մասնագիտական երաժշտական կրթության հետ մեկտեղ սովորեցնում է ընդհանուր առաջնային և երկրորդական ծրագրեր։ Այս համակարգը կատարվում է նրա համար, որ ուսանողները ավարտելուց հետո հնարավորություն ունենան շարունակել երաժշտական կարիերան կամ ընտրել այլ ոլորտ։
Աշխատակազմի թվում կա 38 ավագ ուսուցիչներ, որոնցից 23-ը որոկավորված են դասավանդել համալսարանի մակարդակով։
Նշանավոր աշակերտներ
Կամպոզիտերներ՝
Դիրիժորներ՝
Դաշնակահարներ՝
Աղբյուրներ
Կատեգորիա:Էստոնիայի դպրոցներ
Նաջմեդդին Սադիխով
Նաջմեդդին Հուսեյն օղլի Սադիխով, ադրբեջանական և սովետական պետական ու ռազմական գործիչ։ Ադրբեջանի պաշտպանության նախարարի առաջին տեղակալ՝ Զինված Ուժերի Գլխավոր Շտաբի պետ։
Կենսագրություն
Նաջմեդդին Հուսեյն օղլի Սադիխովը ծնվել է 1956 թվականին Դերբենդ քաղաքում ։ Նրա ընտանիքը այստեղ է տեղափոխվել Դերբենտսկի շրջանի Բելիջի քաղաքից։ Կան փաստեր, որ նա ազգությամբ լեզգի է ։
1979 թվականին ավարտել է Բաքվի բարձրագույն հրամանատարական դպրոցը։
1979—1992 թվականներին ծառայել է ԽՍՀՄ Զինված ուժերում որպես դասակի, այնուհետև գումարտակի հրամանատար, որից հետո եղել է գնդի հրամանատարի տեղակալ։
1992 թվականից ծառայում է Ադրբեջանի զինված ուժերում եղել է բրիգադի, այնուհետև բանակային կորպուսի հրամանատար, որից հետո դաշտային հրամանատարական վարչության պետ։
1993 թվականի նոյեմբերի 2-ին Ադրբեջանի նախագահ Հեյդար Ալիևի հրամանով նշանակվել է Ադրբեջանի պաշտպանության նախարարի առաջին տեղակալ՝ Զինված Ուժերի Գլխավոր Շտաբի պետ։
Ազգային անվտանգության քաղաքականության հանձնաժողովի անդամ, որը պատրաստում և մշակում է փաստաթղթեր Ադրբեջանի Հանրապետության ազգային անվտանգության, արտաքին քաղաքականության ռազմավարության և ռազմական դոկտրինի վերաբերյալ ։ Ադրբեջանի նախագահ Իլհամ Ալիևի 2005 թվականի № 858 հրամանով Նաջմեդդին Սադիխովին շնորհվել է գեներալ-գնդապետի կոչում ։
Անձնական կյանք
Ամուսնացած է, ունի երեք երեխա։
Արտաքին հղումներ
Կատեգորիա:Մայիսի 24 ծնունդներ Կատեգորիա:1956 ծնունդներ Կատեգորիա:Անձինք այբբենական կարգով